Området er omkring 55 km langt og bredt. Den siste istiden endte for omkring 15 000 år siden, og etterlot det landskapet man finner i parken, med brede U-formede daler og en rekke innsjøer som har gitt navn til området. De høyestliggende områdene er steinete, mens man lenger ned finner myr med lyngvekst. Under tregrensen finnes gammel eikeskog side om side med furu som ble plantet ut i det 19. århundre. På grunn av mye nedbør i området er bakken ofte gjennomtrukket av vann.